ઉલ્લેખનીય છે કે જે કેસમાં વિહપના પ્રવીણ તોગડિયાના અરેસ્ટ વોરંટ નીકળ્યા હતા. તે જ કેસમાં આજે મેટ્રો કોર્ટે પ્રવીણ તોગડિયા, બાબુ પટેલ સમેત કુલ 39 લોકોને નિર્દોષ જાહેર કરીને આરોપોથી મુક્ત કર્યા છે. નોંધનીય છે કે 1996માં અમદાવાદના સરદાર પટેલ સ્ટેડિયમ ખાતે ભાજપના વરિષ્ઠ નેતા આત્મારામ પટેલનું જાહેરમાં ધોતિયું ખેંચવામાં આવ્યું હતું. અને તેને માર મારવામાં પણ આવ્યો હતો. જે બાદ ભાજપની સમગ્ર રાજ્યમાં ફજેતી થઇ હતી. મહેસાણાના સહકારી આગેવાન તેના આત્મારામ પટેલ શંકરસિંહ વાઘેલા સાથે ભાજપ છોડી જતા રહ્યા હતા તેના વખગે ભાજપના જ કાર્યકર્તાઓએ વિરોધ નોંધવવા તેમનું ધોતિયું ખેંચ્યુ હતું તેમ જાણવા મળ્યું હતું. જો કે લાંબા સમયથી કોર્ટમાં ચાલી રહેલા આ કેસમાં છેવટે વિશ્વ હિંદુ પરિષદના વિવાદિત નેતા પ્રવીણ તોગડિયા વિરુદ્ધ અરેસ્ટ વોરંટ બહાર પાડતા, ફરીથી આ કેસ મીડિયામાં ચર્ચાનું કારણ બન્યો હતો.